L 163/2 Euroopan unionin virallinen lehti 30.6.2010 ASETUKSET NEUVOSTON ASETUS (EU) N:o 565/2010, annettu 29 päivänä kesäkuuta 2010, tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 7/2010 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopi- muksen ja erityisesti sen 31 artiklan, ottaa huomioon Euroopan komission ehdotuksen, sekä katsoo seuraavaa: (1) — Jotta voitaisiin varmistaa tiettyjen tuotteiden, joita ei tuo- teta riittävästi unionissa, riittävä ja häiriintymätön saa- tavuus ja jotta vältettäisiin tietyjä maatalous- ja teollisuus- tuotteita koskevat markkinahäiriöt, asetuksella (EU) N:o 7/2010 () on avattu autonomiset tariffikiintiöt. Näihin tariffikiintöihin kuuluvia tuotteita voidaan tuoda tullitta tai alennetuin tullein. Samasta syystä on tarpeen avata 1 päivästä heinäkuuta 2010 tietyille tuotteille uudet asi- anmukaisen suuruiset tullittomat tariffikiintiöt. (2) — Järjestysnumeroilla 09.2814, 09.2816 ja 09.2807 avattu- jen unionin autonomisten tariffikiintiöiden määrät eivät riitä täyttämään unionin tuotannonalojen tarpeita. Tämän vuoksi näiden kiintiöiden määriä olisi korotettava. (3) — Unionin autonomista tariffikiintiötä, jonka järjestysnu- mero on 09.2907, koskevaa tavaran kuvausta olisi tar- kistettava. (4) — Asetusta (EU) N:o 7/2010 olisi sen vuoksi muutettava. (5) — Koska tässä asetuksessa säädettyjen tariffikiintiöiden olisi tultava voimaan 1 päivänä heinäkuuta 2010, tätä asetusta olisi sovellettava samasta päivästä alkaen, ja sen olisi tul- tava voimaan välittömästi, ON HYVÄKSYNYT TÄMÄN ASETUKSEN: 1 artikla Muutetaan asetuksen (EU) N:o 7/2010 liite seuraavasti: 1) lisätään tämän asetuksen liitteessä I olevat rivit; 2) korvataan rivit, jotka koskevat tariffikiintiöitä, joiden järjes- tysnumerot ovat 09.2814, 09.2907, 09.2816 ja 09.2807, tämän asetuksen liitteessä II olevilla riveillä. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä heinäkuuta 2010. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Luxemburgissa 29 päivänä kesäkuuta 2010. (1) EUVL L 3, 7.1.2010, s. 1. Neuvoston puolesta Puheenjohtaja E. ESPINOSA